CELEX: 62016TN0728
Language: el
Date: 2016-10-14 00:00:00
Title: Υπόθεση T-728/16: Προσφυγή της 14ης Οκτωβρίου 2016 — Tuerck κατά Επιτροπής

19.12.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 475/18
            
         Προσφυγή της 14ης Οκτωβρίου 2016 — Tuerck κατά Επιτροπής
   (Υπόθεση T-728/16)
   (2016/C 475/28)
   Γλώσσα διαδικασίας: η γαλλική
   
      Διάδικοι
   
   
      Προσφεύγουσα: Sabine Tuerck (Woluwe-Saint-Pierre, Βέλγιο) (εκπρόσωποι: S. Orlandi και T. Martin, δικηγόροι)
   
      Καθής: Ευρωπαϊκή Επιτροπή
   
      Αιτήματα
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση της 10ης Δεκεμβρίου 2015 με την οποία επιβεβαιώνεται η μεταφορά των συνταξιοδοτικών δικαιωμάτων της προσφεύγουσας·
            
         
               —
            
            
               να καταδικάσει την Ευρωπαϊκή Επιτροπή στα δικαστικά έξοδα.
            
         
      Λόγοι ακυρώσεως και κύρια επιχειρήματα
   
   Προς στήριξη της προσφυγής, η προσφεύγουσα προβάλλει δύο λόγους ακυρώσεως.
   
               1.
            
            
               Ο πρώτος λόγος ακυρώσεως αντλείται από παράβαση του άρθρου 7, παράγραφος 1, των γενικών εκτελεστικών διατάξεων (ΓΕΔ) των άρθρων 11 και 12 του παραρτήματος VIII του ΚΥΚ σχετικά με τη μεταφορά των συνταξιοδοτικών δικαιωμάτων, της 3ης Μαρτίου 2011. Η αρμόδια για τους διορισμούς αρχή (ΑΔΑ) παρέβη το άρθρο αυτό κατά τον υπολογισμό της αφαιρέσεως του ποσού που αντιπροσωπεύει την ανατίμηση του κεφαλαίου μεταξύ της ημερομηνίας της αιτήσεως μεταφοράς και της πραγματικής ημερομηνίας που διενεργήθηκε η μεταφορά.
            
         
               2.
            
            
               Ο δεύτερος λόγος ακυρώσεως αντλείται από παράβαση του άρθρου 11, παράγραφος 2, του παραρτήματος VIII του ΚΥΚ, καθόσον η ΑΔΑ έλαβε υπόψη την αναδρομική προαγωγή της προκειμένου να καθορίσει τον βασικό μισθό της κατά την ημερομηνία της αιτήσεως μεταφοράς των συνταξιοδοτικών της δικαιωμάτων.